O Alcalde de Monforte participa na presentación da XII edición do Estase Cocendo | web Oficial do Concello de Monforte de Lemos\nO Alcalde de Monforte participa na presentación da XII edición do Estase Cocendo\nMonforte de Lemos, 21 de febreiro de 2020. O Alcalde de Monforte e Presidente da Deputación de Lugo, José Tomé Roca, participou hoxe no acto de presentación da 12ª edición do evento Estase Cocendo, evento organizado pola delegación en Monforte da Asociación de Empresarios de Hostelería e Turismo de Lugo. Estas xornadas gastronómicas arredor do cocido desenvolveranse en restaurantes e bares de Monforte e do resto da Ribeira Sacra dende mañá 22 de febreiro ata o 22 de marzo.\nNo acto de presentación do Estase Cocendo, ademais do Alcalde, estiveron presentes o presidente da Asociación de Hostaleiros de Lugo, Cheché Real, a Xefa de Turismo da delegación da Xunta de Galicia en Lugo, Paloma Vázquez, e compadre do evento, o piloto monfortino de rallies Eduardo Iglesias, que participou con éxito na pasada edición do Rallie Dakar en terras saudíes. O acto foi presentado pola xornalista Manola Porto.\nNa súa intervención, Tomé Roca salientou que o “Concello de Monforte e a Deputación provincial de Lugo van continuar colaborando con esta proposta xa que é un elemento máis que contribúe a dinamizar a actividade da nosa hostalería e que tamén axuda a aumentar o número de persoas que deciden achegarse a visitar a nosa comarca”.\nO Alcalde de Monforte e Presidente da Deputación salientou que as xornadas gastronómicas Estase Cocendo combinan “turismo, patrimonio e gastronomía, un eixo que xera riqueza económica e emprego. Son elementos que se reforzan os uns ós outros. Unha boa oferta cultural e de ocio atrae un turismo de calidade, que á vez demanda unha oferta gastronómica de altura. E unha hostalaría como a da nosa provincia, que coida o produto, as receitas e ó cliente, supón un acicate para atraer novos visitantes”.\nTamén aproveitou a ocasión para felicitar a Eduardo Iglesias polo seu recente éxito no Dakar e indicou que “estou plenamente convencido de que coa súa presencia e imaxe, imos conseguir unha moi boa e ampla difusión das xornadas do Estase Cocendo deste ano”.\nPara rematar o rexedor monfortino animou tanto ós veciños da cidade como a todos os turistas e visitantes que nestes días se achegan a Monforte e á Ribeira Sacra a participar neste evento e degustar as saborosas elaboracións que conforman este Estase Cocendo. E concluíu manifestando o seu “desexo de que ano tras ano esta cita gastronómica siga medrando e consolidándose, porque é un elemento máis que axuda a incrementar o noso potencial turístico”.\nMáis de 60 establecementos hostaleiros de 10 concellos do sur da provincia de Lugo participarán na nova edición de Estase Cocendo ofrecendo tapas especiais e menús de cocido. O programa complétase con visitas guiadas gratuítas por Monforte de Lemos, rutas a cabalo ou quedadas de motos, entre outras actividades de ocio. As casas rurais e hoteis da zona tamén ofrecerán descontos neste Mes do Cocido de Entroido na Ribeira Sacra.


DOG Núm. 41 Luns, 2 de marzo de 2015 Páx. 8506\nRESOLUCIÓN do 20 de febreiro de 2015 pola que se aproban as bases reguladoras para a concesión, en réxime de concorrencia competitiva, das subvencións para o desenvolvemento de proxectos audiovisuais de produción galega e se convocan para o ano 2015.\n3. Sen prexuízo da posible presentación de máis dun proxecto distinto por un mesmo solicitante, só poderá ser obxecto de subvención un proxecto por solicitante. A persoa solicitante deberá establecer unha orde de prelación sobre os proxectos presentados, que a comisión de valoración terá en conta no caso de que varios proxectos se consideren subvencionables. Non poderán presentar o mesmo proxecto distintas empresas ou entidades. Non poderá presentarse un mesmo proxecto a distintas modalidades.\n5. O importe das subvencións reguladas nesta resolución en ningún caso poderá ser de tal contía que, illadamente ou en concorrencia con outras subvencións, axudas ou patrocinios concedidos por outras administracións públicas ou entes públicos, autonómicos, nacionais ou internacionais, superen o 100 % do custo da actividade subvencionada que desenvolverá o beneficiario, isto sen prexuízo das particularidades e especificidades previstas para cada tipo ou modalidade de axuda, previstas nas cláusulas que seguen.\n2. Estas subvencións terán carácter bianual e admitiranse aqueles gastos que fosen realizados dentro do período comprendido entre o 1 de xaneiro do ano 2015 correspondente á convocatoria e a data máxima de xustificación establecida na presente convocatoria.\n3. O importe global máximo das subvencións anteriormente detalladas será de 185.000 euros, suma que irá con cargo á aplicación orzamentaria 09.A1.432B.770.0 do orzamento de gastos da Agadic, distribuído entre as anualidades 2015 e 2016: 25.000 euros con cargo ao exercicio 2015, e 160.000 euros con cargo ao exercicio 2016.\n2. Estas bases, así como as solicitudes e os anexos que se xuntan, así como a guía de procedementos e servizos, estarán dispoñibles no seguinte enderezo web:\n2. Se a solicitude non estivese debidamente cuberta, non se achegase a documentación exixida ou non se reunisen os requisitos sinalados na normativa da convocatoria ou os que, con carácter xeral, se indican no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común, o interesado será requirido para que no prazo de dez (10) días hábiles, contados desde o día seguinte á notificación do requirimento, emende o defecto advertido, a falta detectada ou presente os documentos preceptivos, indicándose ademais que, de non o facer, considerarase que desiste na súa petición, logo de resolución que declarará esta circunstancia e que deberá ser ditada nos termos previstos no artigo 42 da dita lei, segundo o previsto no artigo 71.\n1.1. Certificado de estar dado de alta no imposto de actividades económicas, na epígrafe/subepígrafe que corresponda (9611 produtora audiovisual), no exercicio actual, só no caso de que o interesado denegue expresamente a súa consulta:\n1.3. DNI ou NIE do solicitante, só no caso de non autorizar a súa consulta no Sistema de verificación de datos de identidade.\n3. As solicitudes das persoas interesadas deberán achegar os documentos ou informacións previstos nesta norma, salvo que estes xa estivesen en poder da Administración xeral e do sector público autonómico de Galicia; neste caso, as persoas interesadas poderán acollerse ao establecido na letra f) do artigo 35 da Lei 30/1992, do 26 de novembro, de réxime xurídico das administracións públicas e do procedemento administrativo común, sempre que se faga constar a data e o órgano ou a dependencia nos que foron presentados ou, se é o caso, emitidos, e cando non transcorresen máis de cinco anos desde a finalización do procedemento ao que correspondan.\nDe conformidade coa Lei orgánica 15/1999, do 13 decembro, de protección de datos de carácter persoal, os datos persoais recollidos na tramitación desta disposición, cuxo tratamento e publicación é autorizada polas persoas interesadas mediante a presentación das solicitudes, serán incluídos nun ficheiro denominado «Subvencións» cuxo obxecto é xestionar o presente procedemento, así como para informar as persoas interesadas sobre o seu desenvolvemento. O órgano responsable deste ficheiro é a Axencia Galega das Industrias Culturais. Os dereitos de acceso, rectificación, cancelación e oposición poderanse exercer ante a Agadic, mediante o envío dunha comunicación ao seguinte enderezo: Cidade da Cultura de Galicia, Monte Gaiás, s/n, 15707 Santiago de Compostela, ou a través dun correo electrónico a: agadic@xunta.es\n2. Co fin de facilitar unha mellor avaliación das solicitudes, poderáselles pedir información complementaria aos interesados, así como a outros servizos da Consellería de Cultura, Educación e Ordenación Universitaria, ou aos profesionais ou expertos consultados. En todo caso, a dirección da Agadic poderalles requirir aos solicitantes para que proporcionen calquera información aclaratoria que resulte necesaria para a xestión da súa solicitude.\n2. A comisión de valoración estará formada por expertos independentes e estará presidida polo director da Agadic, ou persoa en quen delegue. Da comisión formarán parte catro vogais, un deles do cadro de persoal da Agadic, e os outros tres profesionais de recoñecido prestixio nas diferentes áreas e funcións da industria audiovisual ou do ámbito da cultura, actuando como secretario unha persoa designada polo director da Agadic, pertencente ao cadro de persoal da Agadic con voz e sen voto.\n4. A comisión puntuará cada un dos criterios e para cada unha das solicitudes, de forma motivada, farán a proposta dos proxectos subvencionables, e asignarán as cantidades propostas para cada proxecto, ata esgotaren o crédito dispoñible, e respectando as porcentaxes máximas de investimento subvencionable en función das súas posibilidades de financiamento e os límites das diferentes modalidades.\n1. Calidade e orixinalidade do guión ou do tratamento secuencial achegado: terase en conta o interese e a creatividade da proposta, a presentación narrativa, a súa contribución á diversificación do panorama audiovisual galego ou calquera outro aspecto diferenciador con respecto a obras xa existentes: ata 15 puntos que se outorgarán con valoración motivada, por cada un dos membros da comisión.\nb) Historiais do guionista e/ou director. Terase en conta a experiencia e traxectoria profesional en canto a anteriores traballos audiovisuais e a súa repercusión. Máximo 2 puntos por cada un asignados proporcionalmente aos aspectos citados (se as dúas funcións recaen na mesma persoa asignarase un máximo de 3 puntos).\nc) Director e guionista residentes en Galicia: 2 puntos por cada un (se recae na mesma persoa: máximo 3 puntos).\nd) Dirección, guión e produción executiva a cargo de mulleres: 1 punto por cada unha (se recae na mesma persoa: máximo 2 puntos).\ne) Primeiro proxecto para o director e/ou o guionista: 2 puntos por cada un (se recae na misma persoa: máximo 3 puntos).\nf) Proxectos rematados nos 4 últimos anos que recibiran previamente unha axuda ao desenvolvemento do Agadic/Xunta de Galicia: 1 puntos por proxecto ata un máximo de 3 puntos.\ng) Guión subvencionado na convocatoria 2013 ou 2014 da Agadic de axudas á creación audiovisual: 4 puntos.\n3. Viabilidade do proxecto e potencial de internacionalización: máximo 15 puntos que se outorgarán con valoración motivada por cada un dos membros da comisión, atendendo á seguinte distribución:\na) Relación entre o tipo de proxecto e o orzamento estimado, e adecuación do orzamento de desenvolvemento segundo o modelo que figura no anexo III: máximo 5 puntos.\nc) Potencialidade do proxecto para a difusión e a comercialización nacional e internacional: máximo 5 puntos.\n4. Contribución do proxecto ao fomento do sector audiovisual galego e da cultura e lingua galegas: máximo 20 puntos.\na) Porcentaxe do 50 % ou superior de localizacións en Galicia: 4 puntos (menos do 50 %: 0 puntos).\nb) Porcentaxe do 50 % ou superior de recursos técnicos de produción galegos: 4 puntos (menos do 50 %: 0 puntos).\nc) Porcentaxe do 50 % ou máis de recursos artísticos de produción galegos: 4 puntos (menos do 50 %: 0 puntos).\ne) Proxecto no que a trama narrativa se basea nunha obra literaria galega e/ou escrita en língua galega, versa sobre personaxes reais ou de ficción residentes en Galicia, aborda temas referidos á realidade cultural, social ou política de Galicia, reflicte o patrimonio arquitectónico, arqueolóxico ou natural galego: 4 puntos se cumpre dous dos aspectos mencionados.\n2. A Presidencia do Consello Reitor da Agadic, por delegación do Consello Reitor (disposición adicional do Acordo do 24 de xullo de 2012 (DOG nº 164) deberá ditar resolución expresa no prazo de quince (15) días desde a data de elevación da proposta de resolución. A citada resolución deberase ditar e notificar no prazo máximo de cinco meses, contados desde o día seguinte ao da publicación desta convocatoria pública, será motivada e fará mención expresa dos beneficiarios, da contía da axuda e dunha desestimación xeneralizada do resto dos proxectos solicitantes.\n3. A súa notificación ás persoas adxudicatarias da subvención cursarase no prazo de dez (10) días hábiles seguintes ao da súa adopción. Transcorrido o prazo máximo previsto para resolver o procedemento sen que se ditase ou publicase resolución expresa, poderase entender que esta é desestimatoria por silencio administrativo da solicitude de concesión da subvención. Deberá comunicarse por escrito ao beneficiario o importe da axuda (en equivalente bruto de subvención) e o seu carácter de axuda de minimis exenta en aplicación do Regulamento (UE) nº 1407/2013, relativo á aplicación dos artigos 107 e 108 do Tratado de Funcionamento da Unión Europea ás axudas de minimis.\n3. Na futura documentación do proxecto (materiais de promoción e distribución) e nos títulos de crédito da produción resultante, páxina web ... farase constar que recibiu unha subvención ao desenvolvemento ou produción por parte da Agadic, incluíndo os logotipos da Agadic e da Xunta de Galicia, segundo a súa normativa básica de identidade corporativa.\n3. Gastos xurídicos. Gastos derivados do asesoramento e redacción de documentos relacionados con: dereitos de obra, coproducións, pre-vendas, acordos de compromiso e contratos cos profesionais participantes no proxecto.\n6. Participación en foros de desenvolvemento de proxectos, mercados e foros de coprodución (quedan excluídas as participacións en foros nos que a Agadic promove delegación de empresas e aquelas que teñan recibido achegas públicas polos mesmos conceptos).\n7. Persoal e Seguridade Social (máximo 20 % dos gastos subvencionables comprendidos entre os capítulos 1 e 6).\nO beneficiario deberá presentar no Rexistro da Agadic, tendo de prazo máximo ata o 15 de setembro do ano 2016, a conta xustificativa da realización do desenvolvemento do proxecto subvencionado, que conterá:\ni) Na modalidade de pilotos de programas de televisión, copia en DVD da produción final, na que deberá constar os logotipos da Agadic e da Xunta de Galicia, segundo a súa normativa básica de identidade corporativa.\nb) Relación numerada e ordenada por capítulos de gastos que inclúan o número de documento, identificación do acredor, o importe e a data de emisión, a suma parcial (folla por folla) e a suma do total da relación de gastos, excluído o IVE. A relación poderá ser enviada en soporte papel, soporte CD-ROM ou en memoria USB. O modelo deberá descargarse na páxina web da Agadic: www.agadic.info\nd) Xustificantes do ingreso na Facenda pública das cantidades retidas á conta do imposto sobre a renda das persoas físicas correspondentes aos contratos formalizados, de acordo coas porcentaxes de retención legalmente establecidos, así como, se é o caso, os xustificantes de pagamento das cotas de Seguridade Social correspondentes aos ditos contratos.\n3. Declaración actualizada sobre subvencións solicitadas, percibidas ou concedidas e pendentes de percepción para o mesmo obxecto por outras administracións públicas, así como declaración das axudas concedidas en réxime de minimis durante os dous últimos exercicios, fiscais, e durante o exercicio fiscal en curso, ou ben declaración de que a información facilitada ao respecto na solicitude non sufriu variacións desde a data da súa presentación.\nOs gastos deberán corresponder ao período subvencionable, que comprende desde o 1 de xaneiro de 2015 e a data máxima de xustificación establecida na convocatoria.\n1. Tras a resolución de concesión, a Agadic poderá aboar, en concepto de pagmento anticipado, o importe adxudicado na anualidade 2015, sempre e cando non supere o 50 % da subvención concedida, a aqueles que obtiveron a condición de beneficiarios. Así mesmo, na anualidade 2016 poderá solicitarse o pagamento anticipado, sempre que, sumado ao percibido na anualidade 2015, non supere o 50 % do importe concedido. Para facer efectivo o pagamento, o beneficiario deberá enviar unha declaración de axudas, e unha memoria do estado de execución do proxecto.\n4. O prazo de xustificación da subvención rematará o 15 de setembro de 2016. Transcorrido este prazo sen que se presente a xustificación ante a Agadic, requirirase o beneficiario para que a presente no prazo improrrogable de dez días. A falta de xustificación neste prazo comportará a perda do dereito ao cobramento da subvención, a exixencia do reintegro e demais responsabilidades establecidas na Lei de subvencións de Galicia.\n5. Non se poderá realizar en ningún caso o pagamento da subvención outorgada en canto o beneficiario non figure ao día no cumprimento das súas obrigas tributarias estatais, autonómicas e de Seguridade Social, sexa debedor en virtude de resolución declarativa da procedencia de reintegro ou teña algunha outra débeda pendente, por calquera concepto, coa Administración pública da Comunidade Autónoma galega, estando autorizada a Agadic para proceder á comprobación e conseguinte verificación destes datos.\n1. Toda alteración das condicións tidas en conta para a concesión da subvención, e en todo caso, a obtención concorrente doutras subvencións, axudas ou recursos –ou doutras achegas fóra dos casos permitidos nas normas reguladoras–, poderá dar lugar á modificación da resolución inicial de concesión e, eventualmente, á súa revogación nos termos establecidos na súa normativa reguladora, podendo, en tal caso, a Agadic proceder á reclamación e conseguinte reintegro, total ou parcial, da suma concedida á compañía adxudicataria nos termos anteriormente estipulados.


Escola Infantil de Silleda» Arquivos do blogue » img_0044\nVELAQUÍ 2 ENCARGADAS DO DÍA. QUÉ FAI @ PROTAGONISTA DO DÍA? » img_0044\nEsta entrada foi publicada o Luns, 25 de Febreiro de 2013 as 10:55 e está guardada en Sen clasificar. Podes seguir as respostas a esta entrada a través da fonte RSS 2.0. Podes deixar un comentario ou enviar un trackback desde o teu propio sitio.\nGRAZAS TERESA POLO PREMIO Á PARTICIPACIÓN LECTORA! » img_0044\nEsta entrada foi publicada o Mércores, 2 de Xaneiro de 2013 as 09:33 e está guardada en Sen clasificar. Podes seguir as respostas a esta entrada a través da fonte RSS 2.0. Podes deixar un comentario ou enviar un trackback desde o teu propio sitio.\nCONMEMORANDO O DIA DAS PANXOLIÑAS » img_0044\nEsta entrada foi publicada o Venres, 14 de Decembro de 2012 as 16:59 e está guardada en Sen clasificar. Podes seguir as respostas a esta entrada a través da fonte RSS 2.0. Podes deixar un comentario ou enviar un trackback desde o teu propio sitio.\nimg_0044 » img_0044


¿Por que un campamento Romano neste lugar? - AquisQuerquennis 3D\n¿Por que un campamento Romano neste lugar?\n¿Por que un campamento Romano en Ourense?\nXa ben avanzado o século I da nosa era, nos tempos do emperador Vespasiano, Roma decidiu abrir unha ruta máis curta e directa entre Braga e Astorga, a chamada Via Nova, a través das terras interiores da Gallaecia, que inaugurou no ano 79, no nome do emperador Tito, o seu legado e gobernador da provincia de Hispania Citerior, Cayo Calpetano Quirinal Valerio Festo. Tratábase dunha necesidade sentida por todos os habitantes da Gallaecia, que Roma se apresurou a liquidar, non só para dar satisfacción aos indíxenas demandantes senón tamén para acelerar o proceso de urbanización destas apartadas comarcas e, ao mesmo tempo, establecer un máis idóneo control sobre os recursos mineiros da zona.\nO legado en persoa, no medio dunha comitiva de máis de cen acompañantes, apareceu por estas terras para inaugurar a vía nun atardecer de agosto do ano 79. Foi aloxado no pretorio do campamento e, despois de tres días de convivencia cos soldados, partiu para Braga, retornando, unha semana despois, desde a capital do convento para Aquae Flaviae (Chaves), onde tivo que efectuar, tamén importantes inauguracións.\nMiliario sinalizando a Vía Nova Romana – Aqvis Qverquennis\nFoi, por tanto, debido aos labores de construción da vía que se asentou este campamento militar nas ribeiras do Limia, xa no extremo oriental do territorio dos Quarquernos, por canto eran entón os enxeñeiros e demais técnicos militares os encargados de planificar e dirixir a apertura das novas rutas oficiais de Roma.\nPor outra banda, o campamento de Aquis querquennis destaca polo coidado xeometrismo da súa planta e pola perfección do cinto defensivo que o circunvala, do que a muralla, coas súas impoñentes portas, constitúe un elemento destacado. De alta importancia é a coidadosa atención despregada durante o seu trazado e, unha vez finalizada a obra, a admiración suscitada entre todos os habitantes da comarca ante monumento tan singular. Mesmo, entre os militares da guarnición, era unánime a opinión de que superaba, tanto en eficacia como en beleza, aos establecementos de natureza similar existentes nos demais limites, a pesar de non terse empregado argamasa de cal na aliaxe dos cachotes graníticos.\nReconstrución Aquis – Vista cenital\nAo se escavar o sector setentrional da muralla atopouse, ao pé da obra, unha plomadilla cónica, con enganche de ferro para a suspensión, que algúns cren que formaba parte da groma coa que foi trazado o campamento, así como sinais de pés de polipasto, indicio dos métodos que os construtores empregaron no levantamento de muros e portas. Comprobouse tamén que o material empregado na erección das paredes foi o granito, ao mesmo tempo que se utilizou a tella para o recubrimento dos edificios principais, mentres que noutros se recorreu á palla para a mesma finalidade.


ASOCIACIÓN DEPORTIVO CULTURAL NEGREIRA VETERANOS: CAMPIONATO DE INVERNO PARA AS ESCOLAS DEPORTIVAS DE FÚTBOL SALA\nCAMPIONATO DE INVERNO PARA AS ESCOLAS DEPORTIVAS DE FÚTBOL SALA\nRemata a primeira volta da competición de fútbol sala escolar , onde compiten as escolas deportivas do concello de Negreira , nas categorias de Benxamíns e Alevíns , en concreto na Liga dos concellos do Tambre-Muros .\nOs Benxamíns acadaron o simbólico título de campións de inverno , logo de gañar a domicilio ás escolas Os Miudos de Muros por 0 a 5 . Neste encontro disputábase precisamente esa primeira praza , xa que os da vila mariñeira , estaban segundos a dous puntos dos Barcaleses . Agora son cinco os puntos de renda que teñen os nosos , para na segunda volta confirmar o magnífico estado de forma que están a demostrar , e tratar de acadar o título de campións da súa zona .\nOs alevíns tamén están na primeira posición , eso si empatados a 12 puntos cos de Mazaricos , ainda que estes últimos , con dous encontros menos disputados .\nNa foto os integrantes do equipo de Prebenxamíns , que están a disputar cos prebenxamíns dos outros concellos , unha serie de amistosos antes dos encontros de competición oficial , acadando tamén un meritorio resultado , tanto no nivel de xogo ofrecido , como nos seus resultados.\nen 20:03 Etiquetas: ESCOLAS DEPORTIVAS 09/10


Aberto o prazo de inscrición ao Accelerathon de FIREPOCTEP - FEUGA\nTes unha idea de proxecto relacionada con xestión forestal? Tes claro algún reto innovador que poder levar á práctica para a prevención, extinción e recuperación tras os incendios forestais? Anímaste?\nDesde FIREPOCTEP, proxecto do que FEUGA é socio, queremos axudar a crear novos proxectos europeos. Organizado por FINNOVA, lanzamos un Accelerathon, onde se traballarán e avaliarán diferentes propostas para buscar financiamento europeo como a do programa LIFE.\nDurante os meses de traballo buscaranse perfís complementarios dentro dos participantes do Accelerathon e concretarase a idea de proxecto con axuda de mentores especializados en propostas europeas. A proposta gañadora elixida no evento final do Accelerathon, o 7 de xuño, obterá como premio asistencia técnica, por parte de FINNOVA, para elaborar a proposta e presentala oficialmente ao programa LIFE.\nSe tes interese en participar, rexístrate neste formulario e cóntanos brevemente a túa idea.


Proxección - 3º Ciclo de Cinema Galego-Português. Arcos de Valdevez - 14, 15 e 16 de outubro de 2021\nProxección. Arcos de Valdevez - 14, 15 e 16 de outubro de 2021\nTweet A terceira edición do Ciclo de cinema galego-portugués terá lugar os días 14, 15 e 16 de outubro, de 21:30 a 23:30 horas, no salón de actos da Casa das Artes de Arcos de Valdevez.\nCada día presentarase unha curtametraxe e unha película, seguida dun debate cos equipos de dirección e outro/as convidado/as. A iniciativa ten como obxectivo promover o intercambio cultural entre Galicia e Portugal, nesta edición ten como tema “Mulleres, patrimonio, sociedade”, presentando o papel das mulleres nas crises, o patrimonio como instrumento de cohesión social e o contexto de solidariedade á fraternidade.\nMáis información: www.uminho.pt/\n- Mediadoras do debate: José Gabriel Andrade e Sara Traba\n- Mediadoras do debate: Rebeca Blanco-Rotea e Fernanda Magalhães\n- Mediadoras do debate: Alexandra Esteves e Noemí Basanta\n3º Ciclo de Cinema Galego-Português: Mulleres, patrimonios, sociedade\nPROXECTO: 3º Ciclo de Cinema Galego-Português: Mulleres, patrimonios, sociedade


Bloque Nacionalista Galego >> Moción relativa aos criterios para a distribución do novo Fondo Estatal de Investimento Local para o ano 2010\nMoción relativa aos criterios para a distribución do novo Fondo Estatal de Investimento Local para o ano 2010\nNo debate sobre a situación do estado, o presidente do goberno anunciou que os orzamentos xerais para o próximo ano 2010 contemplarán un novo FEIL, dotado de 5.000 millóns de euros, dedicado a investimentos en proxectos de sustentabilidade ambiental, tecnolóxicos e de investimento para centros sociais, especialmente relacionados coa dependencia. O novo decreto sobre este Fondo estaría aprobado en outubro de maneira que os concellos poderán acollerse a este fondo a partir do 1 de xaneiro de 2010.\nPreocúpanlle aos concellos galegos cales van ser os criterios a seguir á hora de repartir os recursos do novo Fondo Local, dado o precedente do actual, no que se utilizou a poboación como única variábel para establecer a asignación orzamentaria a cada concello. Desde o BNG consideramos que o goberno do estado debe ter presente outros factores que inflúen no custo dos servizos, como son a dispersión xeográfica, a implantación actual das novas tecnoloxías, ou a poboación maior de 65 anos.\nA distribución da poboación no territorio galego caracterízase precisamente pola súa elevada dispersión, con poboacións concentradas en pequenos núcleos que complican e fan máis custosos os servizos públicos a ofrecer aos seus veciños e veciñas. Circunstancia que obriga aos concellos galegos a realizar investimentos superiores aos que se realizan en territorios onde a poboación se concentra en grandes núcleos. O feito de contar cun gran número de núcleos de poboación obriga a un maior número de investimentos, xa que logo, os recursos que se asignen a cada concello deberan asignarse tendo en conta tamén esta realidade. Tamén o grao de introdución tecnolóxica debe terse en conta, posto que parte do investimento deste novo fondo vai dirixido a proxectos de sustentab ilidade ambiental e tecnolóxicos.\nDe igual modo, o avellentamento da poboación debe ser outro dos factores a ter en conta á hora de ponderar a variábel de poboación, en especial cando unha das finalidades deste fondo son investimentos en centros sociais, sobre todo relacionados coa dependencia. Galiza posúe unha alta porcentaxe de poboación avellentada que tamén aumenta os gastos en servizos públicos de asistencia ás persoas maiores. Por todo isto é polo que tamén entendemos que se debe ponderar o seu peso na variábel da poboación.\nPor todo iso, propoñémoslle ao Pleno da Corporación a adopción do seguinte ACORDO:\n1.- Instar á Xunta de Galiza a que demande do goberno do Estado que, á hora de distribuír o novo Fondo Estatal de Investimento Local para o ano 2010, se introduzan como criterios de reparto nos concellos a dispersión e o avellentamento da poboación, así como a introdución actual das novas tecnoloxías.\n2.- Dar traslado deste acordo ao Presidente da Xunta de Galiza, así como aos grupos parlamentarios do Parlamento de Galiza.\nA Laracha, 8 de outubro de 2009\nAsdo.: Xoán M. Sande Muñiz, Portavoz do Grupo Municipal do BNG


A Bolsa de Traballo do Concello colabora no proceso de selección de persoal para a nova área comercial de Carballo – 21 Noticias\nA Bolsa de Traballo do Concello colabora no proceso de selección de persoal para a nova área comercial de Carballo\nO principal cometido da Bolsa de Traballo (BDT) do Concello de Carballo é a intermediación entre as persoas que buscan un emprego ou queren mellorar a súa situación laboral e as empresas. A diferenza con respecto a outros servizos similares é que, grazas ao estudado protocolo que se aplica a partir da inscrición dun novo usuario ou usuaria, cando unha empresa recorre á BDT é posible facilitarlle os perfís máis axeitados aos postos que pretende cubrir.\nNesa liña, a BDT está a participar no proceso de selección de persoal para a nova área comercial que abrirá as súas portas nos vindeiros meses en Carballo xunto á Casa do Concello. O persoal da Bolsa de Traballo realizou unha selección previa de 60 posibles candidatos/as, cuxos currículos foron facilitados á empresa, que tamén tivo á súa disposición as instalaciónsn do Fórum Carballo para realizar o proceso de selección.\nA BDT conta con máis de 2.000 usuarios e usuarias, principalmente de Carballo, pero tamén do resto de Galicia e mesmo doutros puntos da península. Unha das claves para o funcionamento óptimo do servizo é a actualización do currículos, e nese sentido faise un chamamento ás persoas inscritas para que comuniquen calquera cambio que poida afectar ao proceso de busca de emprego. Ao longo dos case sete anos que leva en funcionamento, a Bolsa de Traballo ten facilitado a inserción laboral de máis de 200 persoas, ademais de contribuír á mellora da empregabilidade de centos de usuarios e usuarias a través dos numerosos cursos de formación realizados.\nNeste proceso é fundamental a implicación das empresas, que cada vez con maior frecuencia acoden á BDT para formar ou ampliar os seus cadros de traballadores/as. O Concello de Carballo pon á súa disposición, totalmente de balde, tanto o servizo de intermediación laboral coma as instalacións do Fórum Carballo.\n25/04/2019CCOO. O impacto da reforma laboral faise notar nunha EPA con datos máis «desastrosos» en Galicia ca no promedio do Estado\n25/04/2019UGT-Galicia esixe políticas de emprego que atendan as desigualdades e sitúen en primeiro lugar ás persoas


Barral anuncia agora que desiste de gastar 260 000 euros en amañar a pasarela do Pasatempo\nTras anunciar que non investiría os 260 000 euros na pasarela do Pasatempo e que só faría traballos mínimos de mantemento, tras o aluvión de críticas o goberno local anunciou que comunicará á Deputación que desiste do proxecto. É un trámite obrigado dado que este investimento está incluído no Plan Único de 2018, que aprobaran en decembro de 2017 os votos de PSOE, PP e mareas- as dúas marcas, ambas desaparecidas, Betanzos Novo e Betanzos en Común- no pleno betanceiro, co único voto en contra do BNG.\nA Deputación terá que autorizar que decaia o proxecto para poder destinar os fondos a calquera dos proxectos incluídos no plan complementario daquel ano.\nSegundo explica o goberno local nun comunicado é que “a intención do Concello é abordar, cando se abra o parque, un mantemento da mesma, como viña facendo cada ano, pero “non un investimento de reforma integral”. Unha intervención que, a pesar do que di o goberno local na súa nota, non se fixo nos últimos anos, como resulta evidente cun simple vistazo á estrutura.\nAsegura o goberno local no comunicado que “os recursos económicos que poida obter o Concello para obras no parque do Pasatempo serán para a recuperación integral do parque, por fases, como estamos a facer, e iso debe de ser o prioritario”. “A pasarela peonil nestes momentos non é unha cuestión prioritaria” asevera, a pesar de cuestionar a oposición dos nacionalistas e da Asociación de Amigos do Pasatempo en decembro de 2017 por asegurar que, na altura, xa non o era. Convén lembrar que o Estanque da Gruta caera en febreiro daquel 2017 e que aínda hoxendía o goberno local non ten, sequera, proxecto para recuperalo, pois acaba de anuncialo a pasada semana.


O teu equipo: Técnicos de actividades acuáticas - Máis que Auga | Gimnasio en Vigo | Piscina | Pádel\nO teu equipo: Técnicos de actividades acuáticas\nDIEGO AGRA MADARNAS\nALEXANDRE ÁLVAREZ COSTAS\nALICIA BARBERÁ ARES\nJOSE ÁLVAREZ CARIDE\nCECILIA CHAMORRO RIAL\nAARÓN COSTAS FERNÁNDEZ\nMARTA DÍEZ GONZÁLEZ\nDIEGO FERNÁNDEZ ANDRÉS\nMIGUEL FERNÁNDEZ FERNÁNDES\nLOURDES GARCÍA DETRELL\nA Coruña, 1992\nBORJA HERNÁNDEZ CAMPOS\nBÁRBARA IGLESIAS GIL\nLUCÍA LLORENTE MARTÍNEZ\nDANIEL RICHARTE CARBALLO\nANA RODRÍGUEZ CARIDE\nPHARA SOUTO SILVA\nSalceda de Caselas, 1987\nELSA VARELA FONTÁN\nCARLOTA VÁZQUEZ COSTAS\nJAVIER VÁZQUEZ MAYO\nMARÍA VILARIÑO TREINTA\nJESÚS VICENTE ÁLVAREZ\nSon técnico de actividades acuáticas e socorrista. Podes atoparme na zona de piscinas e spa de Máis que Auga Barreiro. A miña experiencia no traballo con nenos e en actividades de tempo libre para distintas institucións ensinoume a empatizar cos máis pequenos para que aprendan e se desenvolvan na auga. Son graduado en maxisterio de educación física e técnico superior en animación de actividades físicas e deportivas.\nSon técnico de actividades acuáticas e socorrista nas instalacións de Máis que Auga Coia dende hai seis anos. A miña experiencia en labores de salvamento e vixilancia permítenme transmitir seguridade e confianza aos nosos usuarios e usuarias. Son técnico superior en animación de actividades físicas e deportivas.\nSon técnica de actividades acuáticas e socorrista. Podes atoparme en Máis que Auga Barreiro, onde traballo dende hai seis anos. Teño experiencia en xeriátricos e empresas de xestión deportiva. A miña vocación cando traballo con nenos e adultos é conseguir que gocen ao máximo na auga. Son técnica superior en animación de actividades físicas e deportivas.\nSon técnico de auga en Barreiro e Navia. Anteriormente traballei como monitor de esquí en Huesca e Lleida. O que intento transmitir sempre aos usuarios é a sensación de que están na súa casa, que se sintan sobre todo cómodos para conseguir o que buscan. Teño formación como técnico en Actividades Físicas e Deportivas e como socorrista.\nSon técnica de actividades acuáticas e socorrista e podes atoparme nas instalacións de Máis que Auga Navia. Levo once anos traballando con nenos como monitora de natación e en campamentos infantís e xuvenís. Dende 2013 pertenzo ao equipo de Máis que Auga, onde intento transmitirlle a paixón pola auga aos máis pequenos. Son técnica superior en animación de actividades físicas e deportivas.\nSon técnico de auga e sala en Máis que Auga Barreiro, onde cheguei tras traballar noutros centros deportivos e nun centro para persoas con discapacidade. Sinto auténtica paixón polo deporte, sobre todo o de acción. Practico BTT e crossfit. Son graduado en actividades físicas e deportivas e teño experiencia co método Les Mills.\nSon técnica de actividades acuáticas e socorrista nas instalacións de Máis que Auga Barreiro. A auga é o meu medio, o que me fai máis feliz. Antes de Máis que Auga adiquei dez anos a adestrar en clubes de natación. O meu traballo con nenos e adultos combina a diversión coa eficacia.\nSon técnico de sala e auga en Máis que Auga Navia dende 2016. Creo que o mellor do deporte é que axuda a mellorar a vida e a saúde das persoas, e ademais axuda a divertirse. Son técnico superior en Animación de Actividades Físicas e Deportivas e graduado en Ciencias da Actividade Física e do Deporte.\nTeño formación especializada no medio acuático. Son socorrista e adestrador persoal.\nSon técnico de actividades acuáticas e estou nas instalacións de Máis que Auga Coia. Levo anos adicado ás activades de ocio e saúde e sei cómo conseguir que a xente goce facendo exercicio na auga. Son graduado en ciencias da actividade física e do deporte.\nSon técnica de actividades acuáticas e podes atoparme en Máis que Auga Barreiro. A miña experiencia no traballo con discapacitados ensinoume a ver a evolución da xente e a axudarlles a buscar sempre novas formas de superar os seus retos. O adestramento e o traballo en equipo en deportes colectivos apórtanme moita satisfación. Son graduada en ciencias da actividade física e do deporte.\nSon técnico de sala e piscina en Máis que Auga Barreiro. O que máis me gusta é impulsar aos clientes a vivir unha experiencia deportiva que poidan desfrutar. Son técnico Superior de Actividades Físicas e Deportivas, graduado en Ciencias da Actividade Física e do Deporte e Máster en Preparación Física e Fútbol.\nSon técnica de actividades acuáticas e socorrista nas instalacións de Máis que Auga Navia, onde levo traballando catro anos. A miña experiencia profesional estivo sempre vencellada á auga. Para min o deporte é un xogo, unha diversión. Son técnica superior en animación de actividades físicas e deportivas.\nSon técnico de auga en Coia dende 2017. Antes traballei varios anos en piscinas municipais e praias e tamén nun centro para discapacitados. Para min o deporte é un modo de vida e cada día tento trasladar aos demais esa paixón. Son técnico de animación de Actividades Físicas e Deportivas e titulado na condución de actividades deportivas no medio natural.\nSon técnico de actividades acuáticas e podes atoparme en Máis que Auga Coia, onde traballo dende hai catro anos. Levo máis de dez anos traballando como socorrista e monitor en centros deportivos, praias e piscinas. A miña paixón é ver desfrutar aos máis pequenos na auga. Teño formación como monitor de natación.\nSon monitor de actividades acuáticas en Máis que Auga Coia, onde traballo dende hai catro anos. Anteriormente traballei en diversos centros deportivos e educativos da cidade. Son licenciado en ciencias da actividade física e o deporte, diplomado en maxisterio e máster en educación e deporte.\nSon técnico de actividades acuáticas e podes atoparme en Máis que Auga Barreiro. A miña experiencia traballando con persoas que tiveron algún tipo de patoloxía, adaptando a súa volta á actividade, é un valor engadido para o meu labor cotián. Son graduado en ciencias da actividade física e dos deportes.\nSon socorrista, técnica de actividades acuáticas e adestradora persoal en Máis que Auga Navia. Incorporeime ao equipo de Máis que Auga hai cinco anos no centro de Barreiro. A miña experiencia como adestradora ensinoume que a motivación é a base de todo. Para acadar metas nunca debes desviarte dos teus obxectivos. Encántame o que fago e é contaxioso.\nSon técnico de auga e podes atoparme en Máis que Auga Barreiro. Gozo especialmente do traballo cos nenos e das clases de aquagym. Ver a progresión dun bebé que nun ano chega a desenvolverse na auga é moi satisfactorio. Son técnico superior de Actividades Físicas e Deportivas.\nSon técnica de auga en Máis que Auga Barreiro. Teño experiencia no ámbito do teatro e do baile. Gústame axudar a que nenos e maiores collan máis confianza na auga, pero sendo sempre conscientes do perigos. Son técnica superior en Actividades Físicas e do Deporte, monitora de tempo libre e monitora de natación certificada pola Federación Española.\nSon socorrista e técnico de actividades acuáticas e dirixidas. Podes atoparme en Máis que Auga Barreiro. Levo máis dunha década traballando con nenos en instalacións deportivas municipais e centros escolares: estou sempre alerta e teño desenvolvido un gran sentido da responsabilidade. Son licenciado en ciencias da actividade física e do deporte e máster en dirección de organizacións deportivas.\nSon técnico de auga en Máis que Auga Barreiro. Gozo moito de traballar na auga con bebés e con persoas discapacitadas. Ver os seus avances cámbiate a perspectiva e comezas a valorar cousas as que antes non lle prestabas atención. Son técnico superior de Actividades Físicas e Deportivas e monitor de natación certificado pola Federación Española.\nSon técnica de auga e podes atoparme nos centros de Máis que Auga Barreiro. Traballo con nenos e adultos na auga. Os máis pequenos aportánme enerxía e os adultos a satisfacción de ver como alguén consegue flotar e meter a cabeza na auga sen medo. Son técnico superior de Actividades Físicas e Deportivas, monitora de natación certificada pola Federación Española e adestradora persoal.\nSon socorrista, técnica de actividades acuáticas e de sala fitness en Máis que Auga Coia, onde traballo dende hai seis anos. Ademais son a responsable do grupo de travesías do centro. Teño experiencia como animadora sociocultural con nenos e son moi esixente: non paro ata sacar o mellor de ti. Son licenciada en ciencias da actividade física e o deporte.\nSon técnica de auga en Máis que Auga Coia. Levo máis dunha década traballando como socorrista e monitora. As claves para traballar na auga son a atención permanente, o contacto e empatizar para xerar confianza. Son técnico superior de Actividades Físicas e Deportivas e socorrista.\nSon técnica de actividades acuáticas e dirixidas. Podes atoparme en Máis que Auga Barreiro, onde traballo dende hai tres anos. Teño experiencia como adestradora persoal e monitora en diferentes centros deportivos e fun nadadora profesional. Son licenciada en ciencias da actividade física e o deporte e fixen diversos cursos de pilates e hipopresivos.\nSon técnico de actividades acuáticas e socorrista e podes atoparme en Máis que Auga Navia, onde estou a comezar a miña carreira profesional. Son un apaixoado de todos os deportes que teñen que ver coa auga, por iso o meu traballo é a miña debilidade. Son graduado en ciencias da actividade física e o deporte.\nSon técnico de auga e traballo en Máis que Auga Coia dende 2017. Gústame o contacto coa xente e ver que o que ensinas dá o seus froitos. O que máis me desfruto é traballar cos rapaces, e intentar conseguir progresos a través de xogos. Son técnica superior en Actividades Fisicas e Deportivas e socorrista. Tamén son técnica de comercio.\nSon técnica de actividades acuáticas e socorrista nas instalacións de Máis que Auga Coia, onde traballo dende hai tres anos. Teño unha experiencia moi sólida traballando con nenos en piscina e no ámbito do ocio e a saúde para adultos. O máis importante no deporte é a actitude, o esforzo e un gran sorriso. Son licenciada en ciencias da actividade física e do deporte.\nSon técnica de actividades acuáticas e socorrista e podes atoparme en Máis que Auga Barreiro, onde traballo dende a súa apertura. Teño experiencia en piscinas municipais e na xestión de actividades deportivas. O meu forte son as clases de natación con bebés: observar as súas primeiras experiencias co medio é algo fascinante. Son técnica superior en actividades físicas e deportivas.\nSon técnica en actividades acuáticas e podes atoparme en Máis que Auga Navia. A experiencia é a miña mellor aliada, pois levo anos impartindo actividades dirixidas e coreografiadas. Cada día desenvolvo ao máximo as miñas potencialidades no traballo con nenos e adultos: nunca dou menos do que son quen de dar. Son licenciada en ciencias da actividade física e o deporte.\nSon socorrista e técnico de actividades acuáticas e dirixidas nas instalación de Máis que Auga Coia dende a súa apertura. Teño experiencia en motivar á xente para conseguir os seus obxectivos implicándome ao máximo no seu adestramento. Son técnico superior en animación de actividades físicas e deportivas e monitor de ciclo indoor e running.\nSon técnica de actividades acuáticas nas instalacións de Máis que Auga Navia, onde cheguei tras traballar en piscinas municipais. Son técnica superior en actividades físicas e deportivas.\nSon técnico de actividades acuáticas e actividades dirixidas nas instalacións de Máis que Auga Coia, onde traballo dende hai dous anos. A miña especialidade é o adestramento en ciclo indoor e adestramento en suspensión. A constancia e a superación persoal son os criterios que rixen o meu traballo. Son titulado en actividades físicas e deportivas, en pilates, ciclo indoor e adestramento en suspensión.\nSon técnico de sala, actividades dirixidas e auga. Podes atoparme en Máis que Auga Navia, onde estou a comezar a miña carreira profesional. Considérome unha persoa tímida e introvertida, pero cando traballo convértome nunha alguén moi expansivo e dinámico, capaz de conectar intensamente coas persoas. Son técnico superior en Animación de Actividades Físicas e Deportivas.


Redacción | Venres, 30 de Abril de 2021, 13:36\nARCHIVADO EN | Porriño Vigo Amazon vacunas Covid-19 Precariedad laboral falsos autónomos\nTipsa é unha das maiores empresas de transporte urxente, mensaxería e documentación de España. Con 270 "axencias", unha ducia en Galicia, conseguiu converterse en "o transportista de referencia das vacinas contra a COVID-19", segundo explica nun recente comunicado.\nEfectivamente, nas imaxes que difunden as administracións galegas vese que, polo menos algúns dos lotes, como os envíos das vacinas de Jannsen, chegan a través de Tipsa.\nChegada de vacinas de Janssen a Galicia nunha caixa de Tipsa nunha foto da Xunta o 21 de abril\nNo seu comunicado a Galiciapress, Amazon tenta marcar distancias con Tipsa e asemade presentarse como motor do emprego local.\n"Desde que chegamos á rexión por primeira vez coa nosa estación loxística de repartición no Porriño en 2019, Amazon creou máis de 50 postos de traballo permanentes e estableceu colaboracións con 3 empresas de repartición locais, as cales crearon centos de oportunidades laborais indirectas para repartidores locais. Unha destas empresas de mensaxería é Tipsa", explica o xigante do comercio electrónico.\nUXT informou esta semana de as "graves irregularidades por parte das empresas subcontratadas por Amazon na plataforma loxística do Porriño (Vigo)".\nA versión do sindicato é que a Inspección de Traballo deu a razón a UXT-Vigo en resposta a unha das denuncias interpostas polo sindicato polo tipo de contratación utilizado por Tipsa nos repartidores que levan envíos de Amazon.\nUnha interpretación que Amazon considera "incorrecta", aínda que non nega a existencia dunha resolución de Inspección de Traballo. De feito, medios locais como Faro de Vigo, van máis aló e apuntan que como consecuencia da resolución "200 repartidores de Amazon deberán pasar a ser contratados como traballadores indefinidos".\nBENEFICIOS DISPARADOS E CONDICIÓNS LABORAIS CUESTIONABLES\nÉ indubidable que a resolución de Inspección de Traballo existe e que terá consecuencias para Tipsa e para Amazon, aínda que está por ver o seu calado. Por exemplo, non está claro cantos traballadores poderanse beneficiar dela.\nOnte coñeceuse que Amazon triplicou os seus beneficios no primeiro trimestre do ano, facturando un 44% máis e gañando 8.107 millóns.\nSegundo o sindicato UXT, as autoridades deben corrixir "as irregularidades e pésimas condicións de traballo que padecen as/os traballadoras/é vinculados a contratas de plataformas como Amazon, entre outras".


O discurso de VOX que relaciona inmigración e paro contribúe a que Ribeira sexa o seu primeiro bastión galego\nRodrigo Brión Insua | Venres, 15 de Novembro de 2019, 09:29\nARCHIVADO EN | Ribeira Galicia Vox 10N Abadín Becerreá\nGalicia é unha das catro comunidades onde o avance da dereita radical en España non se traduciu en escanos. Os 114.834 votantes galegos de VOX non serviron para lograr diputados. Con todo, as eleccións mostran que o voto nalgúns pobos -como Ribeira, Abadín ou Becerreá- inclínase paulatinamente cara á ultradereita, que ten unha oportunidade nas autonómicas de 2020 para lograr a representación nunha das poucas autonomías que aínda se lle resiste.\n"Estamos para quedarnos porque hai un votante fiel que se identifica plenamente connosco e co traballo dos nosos deputados". Así o anunciou hai semanas para este medio Miguel Anxo Fernández, cabeza de lista de VOX na Coruña na carreira por unha cadeira de brazos no Congreso dos Deputados. Fernández, aínda que satisfeito polos resultados da súa forza que logrou 52 escanos e subiu en case un millón de votos en apenas seis meses, quedou o domingo co mel nos beizos ao ver como os 8.000 votos que o separaron do BNG son os que lle privaron de ir a Madrid.\nO CLUB DOS CATRO\nEse puñado de votos son os que mantiveron a Galicia no grupo das Comunidades Autónomas polas que VOX non ten representantes. Con Galicia están País Vasco, A Rioxa e Navarra como comunidades nas que VOX segue sendo un partido cuxo impacto aínda non é relevante na política autonómica.\nEn todo caso, o porcentaxe de votos de Galicia atópase nun termo medio; cun 7,8%, superada polo 11,45% co que contou a forza de extrema dereita na Rioxa, pero lonxe do 5,62% e 2,43% de navarros e vascos.\nPorcentaxe de voto a VOX por municipios en Galicia e no conxunto da peninsula e as illas | MAPBOX\nNese sentido, Feijóo está de parabéns ao ser dos poucos conservadores que logrou lastrar o auxe de VOX, ademais de ser o único goberno autonómico do PP onde nin a formación de Santiago Abascal nin Cidadáns lograron rabuñarlle escanos aos populares, que se manteñen fortes e como única opción forte para a dereita galega.\nO presidente da Xunta sacou peito o domingo despois da "remontada" protagonizada polo seu partido. "Se convencemos aos votantes de VOX e Cidadáns de que a única alternativa para que non goberne a esquerda, o nacionalismo e o populismo é seguir concentrando votos, haberá bos resultados nas autonómicas", remarcou o líder dos populares galegos.\nA GALICIA DE VOX\nEn case unha vintena de municipios galegos VOX logrou un 10% de apoio, destacando por encima de todos eles Abadín, Becerreá e Ribeira. En Abadín e Becerreá VOX alzouse como terceira forza cunhas sorprendentes porcentaxes do 12,89% e o 13,42% de apoio respectivamente, moi por encima do 7,99% e 9,66% do pasado abril. Con todo, ese apoio, aínda que significativo, só se traduce en 142 e 196 votos para a candidatura de Santiago Abascal, xa que ningún dos dous municipios lucenses supera os 3.000 habitantes. Cabe destacar que en ambas as localidades a abstención aumentou considerablemente, coa metade dos votantes de Abadín sen achegarse ao colexio electoral.\nMitin de VOX na Coruña\nMención á parte merece Ribeira. O municipio é o máis grande da comarca do Barbanza, con máis de 27.000 veciños e veciñas. En seis meses, VOX conseguiu o apoio de case 700 ribeirenses máis, o que o leva a contar cun apoio próximo ao 14% dos votantes do municipio. 1.747 votantes que converteron á opción de ultradereita na terceira máis votada da localidade, por encima de En Común ou BNG e moi por encima de Cidadáns, que agora sumou 665 votos fronte os 2.121 de abril, pasando practicamente ao ostracismo.\nPero, que pode levar a unha localidade do noroeste galego cunha industria orientada ao sector pesqueiro e conserveiro a ser a colmea da ultradereita en Galicia? Cales son as preocupacións principais dos veciños de Ribeira para abrazar desa forma o programa de VOX? Só fai falta botar unha ollada superficial ás propostas de VOX e á demografía do municipio arousán para ver que hai dous aspectos que converxen: a inmigración e o paro.\nINMIGRACIÓN E DESEMPREGO\nRibeira é, cos seus pouco máis de 27.000 habitantes, un crisol cultural, polo menos en termos galegos. Na vila, segundo os datos do Instituto Galego de Estatística correspondentes a 2018, residen exactamente 1.000 estranxeiros. Supón un 3,7% da poboación, fronte ao 3,4% da media galega.\nSe desagregamos estes datos, podemos comprobar que a poboación marroquí é a que rexistra unha maior presenza en Ribeira, con 285 veciños. En Galicia a poboación marroquí representa un 0,25%, mentres que en Ribeira hai un 1,05%, máis de catro veces máis. Unha poboación que, a pesar de estar baseada en Galicia desde hai anos, non abandonou os seus costumes e cultura, algo que manifestan moitas mulleres vestindo o hiyab pola rúa.\nPor ese motivo podemos atopar a 'Comunidade Islámica de Riveira', que conta cunha mesquita desde o ano 2008 onde os fieis ao Islam poden profesar a súa relixión libremente. Ademais dun templo para musulmáns -o único en todo o Barbanza- en Ribeira tamén podemos atopar catro igrexas evangélicas ou un 'Salón do Reino das Testemuñas Cristiás de Jehová'. Esta mestura de distintas relixións e culturas parece non ser aceptada por unha parte dos veciños da localidade, que xa no pasado mostraron o seu descontento pola apertura da mesquita.\nDoutra banda, Ribeira tamén conta desde hai moitos anos cunha importante comunidade xitana, unha das máis numerosas de Galicia. A comunidade xitana de Ribeira procede na súa maioría da extinta Iugoslavia e, aínda que a súa integración no día a día da cidade foi paulatina, aínda existen grupos que se moven na marxinalidade e son mirados con desconfianza por parte dalgúns veciños.\nO programa de VOX fai énfase na deportación de inmigrantes sen papeis e propón máis trabas para conseguir a nacionalidade e a residencia. Os nacionalistas relacionan a inmigración con competencia deselal -reclaman actuar contra as "mafias do comercio rueiro"- e o mercado de traballo -pois din que "a inmigración afrontarase atendendo ás necesidades da economía"-.\nO paro é, precisamente, a principal preocupación dos galegos segundo o últimos estudo do CIS, mentres que os "problemas de índole económica" ocupan o terceiro escalafón, só por detrás dos políticos. A inmigración, en cambio, aparece na última parte da táboa do CIS.\nEn Ribeira, segundo o último informe do SEPE correspondente ao mes de setembro, hai 1.156 persoas paradas. O discurso de VOX, ese que denuncia que o resto de partidos "abandonaron aos españois para dar prioridade aos inmigrantes" , ou que as prestacións sociais só están destinadas a estranxeiros, ten unha boa caixa de resonancia en Ribeira.\nOutros aspectos, como a crise catalá, a reforma da lei electoral, o aborto ou as relacións de España coa Unión Europea, aínda que non son temas baladís, non parecen ser o que lle quita o soño aos veciños nin o primeiro que lle vén á mente aos ribeirenses nada máis levantarse pola mañá, na maioría dos casos para vivir do mar, que parece ser o único que, de momento, non fai distincións en Ribeira e trata a todos coa mesma implacabilidade.


Hosting PrestaShop co 50% de desconto! | dinahosting\nO teu mellor comezo en PrestaShop\nAutoinstalábel nun clic\nO teu PrestaShop nun plan compartido\nArredor de 7.500 visitantes únicos ao mes\nArredor de 15.000 visitantes únicos ao mes\nAta 25 tendas no teu servidor, ou máis!\nO teu PrestaShop no teu propio servidor\nArredor de 30.000 visitantes únicos ao mes\nUn Dedicado PrestaShop é ideal para e-commerce que precisen da máxima velocidade, seguridade e potencia. Goza en exclusiva de todos os recursos dun servidor físico, garantizámosche o mellor hardware do mercado!\nMonta a túa tenda online en PrestaShop\nOs nosos plans de Hosting PrestaShop con discos SSD NVMe téñeno todo para responder correctamente ante as túas visitas. Queres traer a túa tenda a dinahosting? Encargámonos gratis de toda a migración.\nPrestaShop nun clic\nPrestaShop preconfigurado. Aforra tempo de configuración e comeza a vender dende o primeiro minuto.\nAmplía ou reduce recursos do teu plan cando precises. Sen complicacións, con Migrar de servidor é moi fácil!\nA túa tenda a tope de rendemento: discos SSD NVMe, Varnish Caché, PHP 7.4 e HTTP/2. Notaralo nos tempos de carga.\nProtexe as comunicacións entre as túas visitas e a túa web, evitando o roubo de datos. Let's Encrypt gratis xa preinstalado!\nSeguridade para a túa tenda\nCoidamos o teu PrestaShop\nSoporte Técnico 24/7, gratis e no teu idioma. Contáctanos cando queiras por teléfono, email ou chat.\nO noso CPD está ubicado aquí. Goza dunha maior velocidade de navegación, máxima dispoñibilidade e mínimas latencias.\nMigramos o teu PrestaShop por ti. E co teu traslado de dominio, levas 3 meses de hosting compartido gratis.\nDende a túa interfaz de usuario podes xestionar e personalizar absolutamente todos os aspectos da túa tenda online. PrestaShop é de código aberto e as súas funcionalidades nunca deixan de medrar.\nGuía de configuración avanzada gratis coa túa alta\nCentos de deseños profesionais a escoller\nAdministración de catálogo altamente maleable\nMáis de 50 métodos de pagamento\nDispoñible en varias moedas e idiomas\nFerramentas promocionais e de márketing de serie\nControl loxístico dos envíos\n«Proporcionámosche un aloxamento seguro e confiable, con asesoramento técnico as 24 horas do día e todas as prestacións que o teu e-commerce precisa».\nLevas o Hosting PrestaShop líder coas mellores ferramentas.\nElixe o teu Plan PrestaShop e próbao o tempo que necesites. Paga ao publicar a túa web\nPor que escoller un Hosting con PrestaShop?\nPrestaShop é un dos softwares para ecommerce máis utilizados no mundo polo seu fácil manexo, as súas posibilidades de customización e a súa gran cantidade de funcionalidades.\nTemos centos de modelos dispoñibles para aforrarche tempo no deseño, administración de catálogo, máis de 50 métodos de pagamento, varias moedas e idiomas, control loxístico dos envíos e ferramentas para xestionar o envío de cupóns de desconto ou engadir publicidade á túa páxina.\nQue plans PrestaShop podo contratar?\nEscolle entre os nosos Plans PrestaShop adaptados á medida da túa tenda. Todos veñen con discos NVMe e Varnish Caché incluídos.\nAdemais, o PrestaShop vai preinstalado para que poñas a funcionar a túa tenda online en minutos.\nHosting APP PrestaShop: se estás comezando será a túa mellor escolla. Incorpora 20 contas de correo, 50 GB de espazo e transferencia ilimitada.\nHosting Pro PrestaShop: se necesitas un maior rendemento este é o teu plan. Ofrece contas de correo ilimitadas, 100 GB de espazo e transferencia tamén ilimitada.\nVPS PrestaShop: un servidor de alta calidade á túa disposición con capacidade para 25 tendas ou máis. Este plan dispón de contas de correo ilimitadas, 40 GB de espazo e transferencia ilimitada.\nQue módulos me recomendades instalar?\nExisten máis de 3000 módulos PrestaShop que che axudarán a sacarlle o máximo partido á túa tenda online. Dende dinahosting recomendámosche Paypal, Opiniones Verificadas, Google Analytics, 1-Click Upgrade, SEO Expert, Custom HTML Block ou Pretty URLs. Nesta postaxe ampliámosche cada unha das recomendacións.\nPor que o meu PrestaShop tarda tanto tempo en cargar?\nÁs veces investimos todos os nosos esforzos en engadir o maior número de funcionalidades e en coidar ao máximo o deseño do sitio, e esquecémonos de optimizar o seu rendemento. Coidar este aspecto é clave para un mellor SEO e permitirache subir posicións nos resultados de busca.\nPodes mellorar os tempos de carga revisando a configuración de Smarty, activando CCC (combinar, comprimir e almacenar en caché) ou instalando Memcached. Contámoscho aquí.\nPor que necesitas un certificado SSL en PrestaShop?\nSe xa tes a túa tenda online con PrestaShop agora toca activar un certificado SSL. Cada vez que un cliente pasa pola pasarela de pagamento do teu PrestaShop introduce información sensible (datos persoais, tarxetas de crédito, etc.) que pola súa seguridade é imprescindible que estea encriptada.\nAdemais de por un motivo de seguridade, dispor dun certificado SSL no teu PrestaShop axudarache a transmitir máis confianza aos teus visitantes e clientes e a mellorar o posicionamiento SEO da túa web.\nRecomendámosche que instales o certificado de Validación Estendida que lle vai perfecto ao teu comercio electrónico.\nQuero actualizar a miña tenda online, que me recomendades?\nPrimeiro de todo, fai inventario e comproba que o número de produtos que ofreces se corresponde coa cantidade que tes almacenada. Outra idea é actualizar as túas fichas de produto renovando as descricións, fotografías, vídeos e palabras clave. Tamén che recomendamos engadir novos módulos ao teu PrestaShop e manter sempre actualizados os que xa tes instalados.\nE por último, relacionado coa experiencia de usuario, simplifica os pasos do proceso de compra e reduce o número de clics ata chegar ao carro. Aquí che deixamos máis información.\nSe deches de alta calquera dos nosos plans de PrestaShop dispós dun período de 30 días de garantía para cancelar a contratación. Reembolsarémosche o importe en saldo que poderás cambiar por outros produtos de dinahosting ou ben devolverémosche o diñeiro no método de pagamento que usaches para realizar a compra.


¡Vacacións! Coincidiredes comigo en que este ano non nos daban chegado. Tanta auga, tanta guerra e tanto chapapote ennegrecían o ceo ata o punto de pensarmos que nunca máis poderiamos ver o sol. Pero chegou, confirmando unha das miñas sentencias máis repetidas nos últimos meses: “nunca choveu que non escampara”. Para celebrarmos a festa da luz, do folgar e das longas noites de verán onde o corpo adormece no fiel descanso das sen-horas remataremos este período con “Anxos da Garda”. Coa obra de Anxos Sumai pousada nos xeonllos e os nosos ollos perdidos no horizonte do mar será moito máis doado imaxinar que o futuro será máis limpo. Que nos agardan tempos mellores. Que virán as lagarteiras.\nSei que botades tanto de menos os Anxos da garda coma min. Que cada semana abrides a porta cibernética do portal en fin de semana e tedes morriña do diario peneirado de ausencias e música estrondosa. Sei que encontrades a María Yáñez disposta a que as bagullas caian estrepitosamente coas súas ocorrencias de verbena tradicional mesturada cos aires máis modernos. Pero sei que, malia as gargalladas de verán, fáltavos esa morriña saudosa e aceda melancolía das palabras de Anxos Sumai. Iso rematou. Agora tendes a oportunidade de levar a Anxos no bolso, como ela leva todo ese exército de pins cos que combate as barbaridades do cotián. Podedes levala no peto ou baixo o brazo. Podedes depositala á sombra dun carballo, deixar que se molle co orballo da mañá ou enchela de xabre que rabuña as follas impresas. Anxos de garda está en papel, por moito que a moitos nos pareza imposible que se faga tanxible, así de socato, case sen avisar. Anxos sorrí abertamente dende unha fotografía da que teño dúas opcións: ou non facer comentarios como o amigo Roberto Ribao ou dar unha volta por Vilagarcía (oíches, qué pasada de camiseta...). Pero, coma sempre, o que importa está atrás do sorriso da fada de pelo colorado.\nPercorrer as páxinas de “Anxos da garda” é andar a galope pola nosa memoria máis recente. Son as crónicas que vivimos a través do ollo crítico dunha autora que vén de volta de moitas e segue a se sorprender coas falcatruadas que nos ofrece o cotián. Repasar agora os sentimentos da catástrofe do Prestige e da guerra de Irak supón un bo exercicio de descanso pero tamén para poñernos as pilas para o curso que comeza. Porque, aínda que agora non o pareza, despois de agosto volve setembro e todas as débedas acuguladas seguen aí. Como estelas nos dedos da madeira que esgazamos na nosa conciencia e que sempre infectan os proxectos de futuro. Gústame camiñar paseniño polas apetencias culinarias de Anxos cociñadas a lume lento no seu forno de letras. Fascíname como buscamos pisos que alugar, como odiamos ir ó dentista, como deambulamos pola claridade móbil da ría de Arousa, como bailamos ó son de Guns and Roses ou Shakira, eses que nunca agardariamos nos gustos musicais desta muller de pelo alborotado. Adoro encontrar polas ringleiras dos diarios a Roberto, a Camilo, a Camba, a Pepa, a Siño, a Gus, a Cristina, a Morris, a Marta, a Nancy, a Anxos, a Carlota, a Mónica, a Carlos... a todos eses personaxes que saen tan guapos e peiteadiños nas fotografías de sílabas do libro. Como nenos e nenas co traxe de primeira comuñón. Gústame o silencio das páxinas, malia a música estrondosa e o sabor da cocacola e o ducados a primeira hora da mañá co que nos asasina a autora. Pero, por riba de todo, gústame “Anxos da garda” porque na singradura estrábica polas súas palabras atopamos centos de post-it, esas notas en que imos pegando as cousas que esquecemos lembrar de cada día e ela nos apunta dende o diario. É a forza poderosa, que diría Xurxo Souto, das cousas miúdas. O segredo do anxos da garda que nos sorrí dende a esquina da cama (ou dende o andar de abaixo, ou dende a pantalla de ordenador, ou dende o papel, ou dende as escaleiras da Quintana de Mortos...).\nUnha noite que Anxos lembrará ben, atopeina pola rúa a horas que non quero recordar. Ía frío, arroiaba e ningunha das dúas estaba en disposición de dicir que estaba a vivir o seu mellor momento. Curiosamente, encontrámonos no medio dunha escaleira e, para romper a maldición do instante, optamos por baixar. Poderiamos optar por subir. Pero decidimos baixar. Escollemos afogar as dúbidas e as sospeitas no ambiente cálido dun bar, polo menos no Medusa non chovía e daba a sensación de que o trebón de fóra era un pesadelo afastado. Como todos os pesadelos que anainaban nos nosos cerebros e conseguimos arredar con esa conversa estraña na que probablemente os silencios dixeron máis que as confesións, por outro lado, tan sabidas. Do que falamos ou deixamos de falar foron só testemuñas as cervexas que baixaban, iso si, a velocidade de vertixe. Non había camareiros á espreita. De aí saíu a promesa dun texto que eu escribín esa mesma noite ó volver a casa. Anxos tardou case dous anos en escribilo pero disque, as présas nunca foron boas. Pero fíxoo: con “Anxos da Garda” rompemos a maldición que pairaba aquela noite e a vontade arrebolou. Moitas gracias e felicidades, nena do Faro de Vigo.\nFelices vacacións a todos e todas


Francisco Largo Caballero - Wikipedia, a enciclopedia libre\nFrancisco Largo Caballero, nado en Madrid o 15 de outubro de 1869 e finado en París o 23 de marzo de 1946, foi un sindicalista e político español, histórico dirixente do Partido Socialista Obrero Español (PSOE) e da Unión Xeral de Traballadores (UXT). Durante a Segunda República Española foi Ministro de Traballo (1931-1933) e Presidente do Goberno (1936–1937).\n15 de outubro de 1869\nCemiterio do Père-Lachaise e Grave of Francisco Largo Caballero\npolítico, sindicalista e plasterer\n1.1 Activismo inicial\n1.3 II República\n1.5 No exilio\nEstuquista de profesión, Largo Caballero xa participa na primeira folga de obreiros da construción no ano 1890. Afiliouse ao PSOE en 1894.\nParticipou no Comité que organizou a folga xeral revolucionaria de 1917 e, tras o fracaso da mesma, foi condenado a cadea perpetua e internado no penal de Cartaxena. Mais o seu encarceramento no durou moito xa que foi posto en liberdade ao resultar elixido deputado nas eleccións celebradas no ano seguinte.\nÁ morte de Pablo Iglesias Posse, fundador do partido socialista, en 1925, sucederíalle xunto con Julián Besteiro, á fronte do seu sindicato, a UXT. Foi vicepresidente (1908–1918) e secretario xeral (1918–1938) desa central sindical socialista\nDitadura de Primo de RiveraEditar\nModerado nas súas posicións, no principio da súa vida política foi partidario de manter unha certa colaboración da UXT co goberno ditatorial do xeneral Miguel Primo de Rivera, o que permitiu que o sindicato seguira a funcionar na situación imposta polo Directorio militar. Isto motivou unha aceda polémica con Indalecio Prieto, contrario a esta colaboración co réxime ditatorial\nDespacho de Francisco Largo Caballero, gardado nos Arquivos do Movemento Obreiro en Alcalá de Henares.\nCo primeiro goberno, provisorio, da II República, presidido por Niceto Alcalá-Zamora, en 1931, ostentaría a carteira do Ministerio de Traballo, continuando no cargo, até 1933, nos dous gobernos seguintes, presididos por Manuel Azaña. Gozaría de grande popularidade entre as masas obreiras, que se vían reflectidas nel e na súa forma de vida austera.\nEn 1933 prodúcese o triunfo electoral da CEDA, aínda que o Goberno pasou a ser dirixido por Alejandro Lerroux, do Partido Radical, con apoio da citada formación, e tras a regresión que se observa na política social desta coalición, o seu pensamento evoluciona cara a posturas máis radicais, comezando a falar de «revolución socialista» e a sustentar as formulacións que darían lugar, en outubro de 1934 á fracasada revolución, que atinxiu grande virulencia en Asturias, máis tamén levou a proclamar o Estado Catalán en Cataluña, e que foi fortemente reprimida polo xeneral Franco, so ordes do goberno da República. De novo foi xulgado, sendo condenado a trinta anos de cárcere, aínda que logo foi posto en liberdade.\nPartidario da alianza entre os diversos sindicatos e partidos obreiros, avogou por un pacto co Partido Comunista e co sindicato anarquista CNT, o que provoco o seu enfrontamento con outros líderes socialistas, especialmente con Indalecio Prieto de novo. Este enfrontamento entre os revolucionarios caballeristas e os moderados prietistas foi acrecentando, até o punto de que Largo Caballero chegou a ser alcumado popularmente o «Lenin español».\nTras o esborrallamento do goberno de Giral, o 4 de setembro de 1936, xa en plena Guerra civil, foi designado xefe do Goberno e ministro da Guerra. A súa maior preocupación, á parte do curso da contenda, foi tentar manter a disciplina no Exército e a autoridade gobernamental dentro da zona republicana a calquera prezo. Porén, o descontento polo curso desfavorábel da guerra e os enfrontamentos desatados en Barcelona, en maio de 1937, que levaron ao enfrontamento entre o POUM e a CNT, por unha banda, e o goberno da Generalitat catalana e os comunistas, por outra, que comezaron ao tentar tomar a policía o edificio da Telefónica, baixo control da CNT, e a negativa de Largo Caballero a asinar a ilegalización do POUM so presión soviética, foron circunstancias utilizadas, polos socialistas leais a Indalecio Prieto, polos comunistas do PCE e máis os republicanos de esquerdas, con pleno consentimento de Manuel Azaña, como pretexto para provocar unha crise gobernamental e forzar a súa dimisión, sendo substituído á fronte do goberno polo doutor Juan Negrín, tamén socialista.\nEn 1939, logo da derrota republicana, exiliouse en Francia. Ao se producir en 1940 a ocupación de Franxa por parte da Alemaña nazi é arrestado polas tropas de ocupación e internado no campo de concentración de Sachsenhausen-Oranienburg, onde pasou a maior parte da Segunda guerra mundial. Liberado ao final desta polo Exército Vermello, faleceu no exilio en París, sendo trasladados os seus restos mortais a Madrid en 1978, celebrándose un funeral na súa memoria ao que acudiron 500.000 persoas, convocadas polas organizacións socialistas (PSOE, UXT e XSE). Nese mesmo ano a UXT creou a Fundación que leva o seu nome.\nJosé Giral Presidente do Goberno de España\n1936 - 1937 Sucesor:\nJulián Besteiro Presidente da Comisión Executiva do PSOE\nJulián Besteiro Presidente da UXT\n1934 - ? Sucesor:\nVicente Barrio Secretario Xeral da UXT\n1918 - 1937 Sucesor:\nWikimedia Commons ten máis contidos multimedia na categoría: Francisco Largo Caballero\nTraído desde «https://gl.wikipedia.org/w/index.php?title=Francisco_Largo_Caballero&oldid=5829457»\nÚltima edición o 2 de agosto de 2021 ás 20:43\nA última edición desta páxina foi o 2 de agosto de 2021 ás 20:43.


Reparto de puntos na visita do Chapela a terras andaluzas - Radio Redondela 94.9FM\nReparto de puntos na visita do Chapela a terras andaluzas\nEn división de honra o Chapela lograba un reparto de puntos na súa visita ao campo do Pozoblanco. Empate a 22 goles que deixa aos de Fran Teixeira na decimosegunda praza da calsificación cunha cita complicada e de máxima rivalizade na vindeira semana cando recibirán no pavillón de Chapela aos pontevedreses do Teucro. A SAR caeu pola mínima ante o Lucero, nun partido que rematou co resultado de 22-21 a favor dos de Cangas.\nUnha vez máis o Solla&Cía Chapela quedou ás portas da vitoria. Partido defensivo moi bo o desenvolvido polos redondeláns que provocou que durante a primeira parte levaran o peso do encontro en todo momento e que puideran incluso dominar o marcador ata chegar ao descanso cunha vantaxe de dous goles, 11-13.\nNa segunda parte as cousas mudaron cun maior protagonismo para os árbitros que provocaron que o Solla&Cia estivera en inferioridade de xogadores na maior parte do tempo, algo que foi aproveitado polos andaluces para se poñer por diante no marcador. Finalmente empate a 22 goles, reparto de puntos que sitúa ao Chapela no posto duodécimo. Máxima rivalidade e encontro complicado o que teñen os de Teixeira na vindeira fin de semana, reciben ao Teucro, cuartos da clasificación.\nDifícil encontro tamén o que tiña a SAR esta fin de semana con partido fora da casa e contra un dos rivais máis fortes da categoría, o Luceros, que actualmente ocupa a segunda praza a tan só un punto do lider. A piques estiveron os de Redondela de dar a sorpresa xa que aínda que perderon fixérono pola mínima, 22 goles para os cangueses do Lucero 21 para a SAR.\nSituados no sexto posto da clasificación na vindeira semana visitan o campo do Oar Coruña, o seu inmediato perseguidor.\nPrevAnterioresO Redondela FS consolídase nos postos altos da clasificación logo da súa cuarta vitoria consecutiva\nSeguintesO Mercedes do médico luso secuestrado permaneceu dous días estacionado na CanteiraNext


Inicio/Cultura/“Kotodama”, a aposta dun xove actor por crear a primeira escola profesional de teatro no rural galego\nSanti Cañaveral dirixe un curso de teatro en Verín (en colaboración coa área de Cultura do Concello) que pretende transformar nunha escola de teatro profesional nun futuro inmediato\nO actor verinés Santi Cañaveral./ Cedida.\nHai tres anos Santi Cañaveral, un actor que acababa de diplomarse en Interpretación e Dirección de Escena non atopaba o seu sitio no complexo mundo da interpretación, decidiu tomar o seu propio camiño, probar sorte coa docencia. E facíao en Verín.\nDeste xeito xurdía o primeiro curso de interpretación teatral neste municipio, que xa leva 3 anos activo, con cada vez máis alumnado e máis repercusión. A pandemia non conseguiu frear estas xornadas formativas, que se adaptaron á nova normalidade ensinando as escenas dos seus alumnos e alumnas a través das redes sociais, así como realizando actuacións presenciais no propio Auditorio Municipal de Verín.\nSanti Cañaveral deuse decatouse da gran oportunidade que isto significa tanto para el, como para seu alumnado e o seu pobo, polo que decidiu crear o seu propio grupo de teatro baixo o nome “Kotodama”, coa intención de transformalo, nun futuro inmediato, na que será a primeira escola de teatro profesional do rural galego.\nescola de teatro formación kotodoma rural santi cañaveral Verín


Programa de Voluntariado Interno en Persoas Maiores. - BANCO - BBPGAL\nPrograma de Voluntariado Interno en Persoas Maiores.\nResidencia Mixta de Maiores de Caranza (Ferrol)\nO programa de voluntariado interno da Residencia Mixta de Maiores de Ferrol é un programa que fomenta o compromiso, a implicación e a participación dos residentes maiores non dependentes da Residencia, no deseño e desenvolvemento de actividades no centro.\nEstas actividades teñen en común a participación dos voluntarios, residentes non dependentes, no acompañamento e apoio ó resto de residentes dependentes da Residencia, nas actividades lúdicas e festivas que se desenvolven. Contribuíndo con esta práctica a mellorar o benestar e a satisfacción persoal dos residentes do Centro.\nO voluntariado é unha das formas de participación que permiten á cidadanía mellorar a súa contorna. O voluntariado tamén é unha forma de poñer en práctica valores como a solidariedade, a xenerosidade, o compromiso, a implicación e a participación. E, contribúe á construción tanto de cohesión como de capital social.\nPor iso, as entidades como a Residencia Mixta de Maiores de Ferrol, que prestan servizos, son susceptibles de converterse en espazos nos que o voluntariado ten moito que dicir. O voluntariado nestas entidades pode e leva a cabo actividades e actuacións co fin de cambiar situacións, de mellorar a calidade de vida e a convivencia das persoas.\nOs obxectivos xerais do Programa de voluntariado interno da Residencia Mixta de Maiores de Ferrol son:\n• A potenciación da participación real e efectiva do voluntariado no seo da organización.\n• A contribución ao mantemento do sentimento de utilidade e autoestima persoal.\n• O fomento da solidariedade.\n• O acompañamento de persoas maiores dependentes.\n• O fomento da actividade física entre os maiores.\n• O fomento da ocupación do tempo libre.\n• O fomento e a integración do persoal e os usuarios do centro dentro dun marco de traballo en equipo.\n• O fomento da comunicación, a amizade e o establecemento de relacións interpersoais.\n• A potenciación do benestar e a satisfacción persoal.\nA poboación obxectivo do Programa de voluntariado interno son as persoas maiores do centro que presentan algún tipo de dependencia.\nEntre este colectivo diferénciase entre:\n• As persoas maiores do centro que teñen un grao e nivel de dependencia e son susceptibles dun acompañamento non profesional.\n• As persoas maiores que, sen ter unha dependencia recoñecida, teñen unha diminución da súa independencia e autonomía persoal.\nA experiencia non contou con relacións con outros programas ou actuacións.\nO Programa de Voluntariado Interno en persoas maiores configúrase en torno a catro fases claramente definidas\n1) Constitución do equipo de voluntariado interno. A través dun compromiso de colaboración e nomeamento de persoas voluntarias.\n2) Definición de actividades obxecto de traballo, que elaboran as persoas integrantes do equipo de voluntariado interno.\n3) Execución de tarefas definidas.\n4) Avaliación semestral de resultados. Realízase unha avaliación interna así como un rexistro das actividades desenvolvidas polas persoas voluntarias.\n• Residencia Mixta de Maiores de Ferrol (Administración autonómica). Intervén en todas as fases do programa: definindo, monitorizando e avaliando.\n• Equipo de persoas voluntarias do centro (Usuarios/as do centro). Intervén en todas as fases do programa: definindo, executando e avaliando.\nRecursos económicos: fondos propios da Residencia.\n• Departamento sanitario.\n• Equipo de voluntariado formado por 10 persoas maiores do Centro.\nO Programa de Voluntariado Interno conseguiu conformar un grupo de 10 persoas maiores, residentes do centro, de voluntarios. Este grupo de voluntarios levou a termo:\n• Accións de acompañamento de residentes dependentes nos diversos actos lúdicos ou culturais celebrados polo centro ao longo do ano 2012.\n• Accións de acompañamentos de residentes que, sen ter un grao e nivel de dependencia recoñecido, teñen unha limitación da súa independencia e autonomía, nas seguintes actividades: consultas medicas ou saídas para a realización de xestións de carácter persoal.\n• Accións de colaboración na limpeza dos exteriores que rodean ao edificio da residencia.\n• Accións de colaboración na biblioteca do centro.\n• Accións de colaboración co persoal do centro nas tarefas de asistencia ao público en xeral no desenvolvemento de actos festivos.\nO recoñecemento do Programa de Voluntariado Interno da Residencia de Maiores de Ferrol co Premio Voluntariado Maiores 2012 outorgado pola Xunta de Galicia é a mellor canle de difusión que ten o Programa.\nAs acción levadas a cabo polo persoal voluntario están a contribuír na xeración de capital social e dunha maior cohesión entre os residentes do centro.\nD. José Pérez Martínez\nResidencia Mixta de Maiores de Caranza-Ferrol\n981 316 211\nR/ Emilia Pardo Bazán-Caranza 15406 Ferrol\nA boa práctica do Voluntariado Interno do Centro-Residencia de maiores de Caranza-Ferrol ven recoñecida pola Xunta de Galicia a partires da obtención do galardón Premio Voluntariado Maiores 2012.\nA innovación do programa de voluntariado está presente tanto na dimensión funcional como a nivel das necesidades e oportunidades da acción emprendida. Facendo do programa unha práctica factible dende os puntos de vista económico, interno e técnico e, grazas a simplicidade da súa definición, pode ser obxecto de transferibilidade noutros centros de semellantes características.\nA planificación do programa e avaliación de resultados permitirán identificar o grao de consecución dos obxectivos sinalados


FiareProxecto e valoresQuen SomosCómo nos organizamos?Oficinas e Puntos de InfomaciónRede Social e TerritorialCapital socialParticipación e redesInformacionEstado actualAforroÉtica e responsabilidadeInformaciónTipos de DepósitosEstado Actual del AhorroEntidades ColaboradorasPréstamosInversión para o cambioInformaciónProxectos financiadosEstado actual de los PréstamosContactaAxudámosche?VídeosMemorias AnualesII Asamblea Estatal\tSe encuentra en: PréstamosInformación\nInformación sobre os nosos préstamos\nFiare concedeu ata o momento XXXXXX euros en préstamos.\nPara garantir a correcta transparencia, todos os nosos préstamos fanse públicos.\nProxectos que teñan un impacto social positivo. Non se trata dunha lista pechada de sectores nin formas xurídicas, senón de avaliar cada caso concreto para ver cales son os valores que están na base destes proxectos e verificar se coinciden cos que sosteñen FIARE, de xeito que quen aportan os seus recursos e quen os reciben compartan o mesmo proxecto e os mesmos valores. Como solicitar un préstamo?\n, ou enchendo o formulario, e coméntanos as túas necesidades de financiación. Proceso de estudo das solicitudes de financiación:\nUnha vez presentada toda a documentación necesaria procederáse a realizar unha análise económico-financeira e unha análise ético-social do proxecto para a súa aprobación.\nEn liñas xerais dispoñemos das seguintes liñas de préstamos:\nPréstamos Personal\tPréstamos Hipotecario\tSocial sharing


A delegada territorial, Marisol Díaz, visitou hoxe o campamento que se...\nOs participantes, con idades comprendidas entre os 9 e 17 anos, están a realizar actividades de teatro e aventura, que van desde ensaios de dramatización, técnicas de circo ata tirolina ou escalada\nNa campaña de verán organizada pola Dirección Xeral de Xuventude, Participación e Voluntariado, dependente da Consellería de Política Social, este ano na provincia de Ourense ofértanse un total de 705 prazas en 5 campamentos para mozos e mozas de entre 9 e 17 anos.\nA delegada territorial da Xunta en Ourense, Marisol Díaz Mouteira, visitou hoxe o campamento xuvenil de Entrimo que acolle a instalación Penedos de Xacinto. É unha das accións enmarcadas na campaña Vive a túa aventura, que a Xunta pon á disposición da xuventude galega para que empregue o seu tempo libre estival na realización de actividades de educación non formal. O de Entrimo, concretamente, trátase dun campamento de montaña, cunha capacidade de 100 prazas en tendas de campaña. A instalación dispón de pista polideportiva, salón de actividades, rocódromo, tirolina, anfiteatro, alpendre cuberto e piscina.\nNesta quenda, a segunda que acolle esta instalación, participan 100 mozos e mozas de entre 9 e 13 anos que participan no campamento ‘Teatro e aventura na natureza’, que conta con actividades de dramatización, expresión corporal, ensaios e propostas teatrais ou técnicas de circo como malabares e habilidades de equilibrio. Para o total do verán, en Penedos de Xacinto foron convocadas 400 prazas, 300 en campamentos organizados directamente pola administración autonómica e 100 por entidades a través da oferta concertada.\nDurante a visita, na que tamén participou a xefa territorial da Consellería de Política Social, María José Fernández Laso, Díaz Mouteira destacou a importancia de desenvolver este tipo de estadías nas que os participantes gozan dunha programación de ocio educativo e tempo libre de primeiro nivel e nas que ao mesmo tempo, medran persoalmente e coñecen a mozos e mozas de toda a comunidade autónoma.\nVive a túa aventura\nA provincia de Ourense acolle este ano outras actividades integradas na campaña de verán para que mozos e mozas de entre 9 e 30 anos participen nas actividades de conciliación estival e de ocio educativo da campaña de verán, que organiza a Xunta de Galicia. Así, durante os meses de verán ofértanse na provincia de Ourense accións de reencontro con mozos e mozas descendentes de galegos residentes no exterior, ademais de cinco campos de traballo de diferentes temáticas que ofertan un total de 100 prazas.\nA máxima representante do Goberno galego en Ourense subliñou a aposta da Xunta para mellorar e manter a oferta das actividades incluídas nesta campaña na que o Goberno galego inviste máis de 3,2 millóns de euros na posta en marcha destas actividades, o que supón un aumento do 8% con respecto á do ano pasado.\nA delegada territorial, Marisol Díaz, visitou hoxe o campamento que se desenvolve na...


Blog Persoal Alfonso Lago Ferreiro: decembro 2011\nNo cruzamento de camiños\nRemata o 2011 e empeza o 2012. Estamos no cruzamento de dous camiños que todos esperamos sexan diferentes e que comece unha nova etapa.\nRemata o 2011. Un ano caracterizado por tres palabras craves: crise, recortes e mercados. Desde que en maio de 2010 o goberno de Zapatero virara a súa política 180°, a economía do Estado; e xa que logo, a de todos os seus cidadáns, non deixou de sufrir “os malditos recortes”.\nPode ser certo que fose o único remedio para evitar o rescate de España, pero non é menos certo, que o goberno tivo moitas oportunidades de canalizar a situación desde que gañase as eleccións no 2008. Ese empeño en negar a crise deixou pasar un tempo que podería ser vital. Un país no que o desemprego converteuse, non xa nun problema, nunha catástrofe.\nLogo ao longo deste ano que termina, como cidadáns tampouco vimos unha política clara. Estivemos expostos a un conxunto de vaivéns de medidas que, se realmente eran necesarias, nunca no lo chegaron a explicar correctamente. Con todo, non toda a culpa foi de Zapatero. A oposición política, maioritariamente reflectida no PP, tampouco axudou nada. Como cidadán sempre esperei maiores alturas políticas dos que nos representan e sempre tiven a esperanza de que chegasen a un acordo, aínda que fóra de mínimos, que permitise que o país saíse parado o mellor posible.\nPero como en España; día si, día tamén, hai eleccións a “algo”, os nosos políticos sempre pon en preferencia as eleccións ao benestar dos seus cidadáns. As eleccións municipais e xenerais marcaron a política do PP, cuxo obxectivo foi o acoso e derriba de Zapatero. E conseguírono. O mapa político español é azul. Gobernan en 11 das 17 comunidades autónomas e en 9 deles con maioría absoluta. E aínda quedan as eleccións de marzo en Andalucía. Desde logo, bo ano o 2011 desde o punto de vista cuantitativo.\nPero que espéranos no ano 2012 que agora comeza?. Din “os entendidos” que a partir do segundo semestre de 2012 a economía podería empezar a crecer pero, nos seis primeiros meses poderíase entrar en recesión. Os que non entendemos nada destes temas, debemos crelo para engulirnos en algo de esperanza.\nAs medidas adoptadas polo goberno de Rajoy estas últimas semanas do ano confirman o que se estaba predicindo. O problema non era Zapatero. Todo aquilo do que lle acusaban, agora lévano a cabo baseándose nun principio que non é posible rexeitalo “non queda máis remedio”.\nComéntase que estas últimas medidas de forte recorte son debidas a que o déficit que tiña marcado o goberno anterior do 6% foi maior (sobre o 8%), fundamentalmente debido a que as comunidades autónomas non o cumpriron. Pero quen gobernaba ditas comunidades autónomas?. Non goberna ?desde case sempre? o PP en Madrid ou na Comunidade Valenciana?. Dous exemplos claros do “bo goberno”.\nE as primeiras medidas claramente “favorecen aos máis necesitados”. Incremento do IRPF, incremento doutros impostos, conxelación do salario mínimo interprofesional (unha auténtica vergoña), conxelación do soldo dos funcionarios, etc. No tema do salario mínimo interprofesional aínda estou esperando a ver o dos 800 euros prometidos por Zapatero.\nE segundo coméntase, isto é o principio, porque hai que esperar a que pasen as eleccións en Andalucía (como sempre pensando no ben común dos cidadáns) para que no mes de Marzo preséntense os orzamentos reais. Algún día alguén me terá que explicar o das SICAV e por que os grandes capitais tributan os seus investimentos ao 1%, mentres se conxela o ridículo salario mínimo.\nSerá tan difícil neste tipo de situacións chegar a acordos xerais e canalizar o barco na súa travesía?. Ben, acaba o ano e hai que ser optimistas. Imos celebrar, nunca mellor dito, que se acaba o 2011 e o máis importante que o 2012 tráianos saúde e ledicia ás nosas familias, porque os cartos xa os gobernan outros.\nAh, para rematar, que os cidadáns teñan a conciencia tranquila. Como xa comentei outras veces, a culpa é dos funcionarios. Non importa os anos que tivemos que pasar preparándonos sen cobrar. Non importa que tivésemos que competir con outra moita xente excelentemente preparada para conseguir o posto. Non importa que tivésemos que andar coa maleta dun lado para outro (ben coa familia ou sós) ata conseguir o posto final. O que importa é que temos un posto fixo?, non facemos nada en todo o día e merecémonos un recorte do soldo e un incremento de horas de traballo.\nPor certo, admítense preguntas e comentarios.\nBo fin de ano e feliz 2012.\nPublicado por alf91162 ás 12:50 2 comentarios:


EDITORES DE GALEUSCA DEBATEN EN SANTIAGO O FUTURO DO LIBRO | Actualidade\nBaixo o nome de Galeusca de Editores 2001, a Asociación Galega de Editores (AGE) reunirá durante tres días a impotantes persoeiros do mundo do libro en Galicia, entre os que se atopa o presidente do Consello da Cultura Galega, Carlos Casares, que acude como director da Editorial Galaxia.\nÓ longo de cinco mesas redondas, que se celebrarán o xoves e venres, días 15 e 16 de marzo, os editores abordarán distintos aspectos como a industria cultural, a diversidade lingüística fronte á globalización, as culturas minoritarias, así como as diferentes estratexias para a comercialización dos diferentes productos culturais.\nApoio ó libro galego\nA Asociación Galega de Editores (AGE) foi creada no ano 1983 para apoiar de xeito profesional a iniciativa empresarial da edición en lingua galega. Dende entón presta os seus servicios a 23 editores de libros, música e multimedia, formando parte da Unión Internacional de Editores a través da Federación de Gremios de Editores de España.\nA AGE, presidida por Fabiola Sotelo, promove e defende o dereito dos editores a publicar e distribuí-los traballos da creación en completa liberdade. Do mesmo xeito, a AEG ten o respecto á propiedade intelectual como estímulo da creatividade como outro seus obxectivos.\nXunto cos seus socios, autores, ilustradores, traductores, libreiros, bibliotecarios e impresores, a AGE participa activamente en campañas de promoción do hábito da lectura, incentiva a novos autores e editores e favorece o intercambio de creacións intelectuais máis alá dos límites nacionais.


Localizador de recursos electrónicos :: Fiador: Índice H\nQue é o índice h\nComo localizar o índice h de autor/a en Scopus\nComo localizar o indice h de autor/a en Web of Science\nOutros recursos que proporcionan índices h de autor/a\nRecursos que proprociona indice h de revistas\nO índice h é un indicador que pretende medir a calidade e cantidade da produción científica dun autor/a, tendo en conta o balance entre o número de publicacións e o número das citas a estas.\nPara obter o índice h dun autor/a hai que ordenar as súas publicacións polo número de citas recibidas en orde descendente, e cando o número de orde coincida co número de citas recibidas por unha publicación este será o seu índice h.\nPara localizar o índice h dun autor existen diversos recursos como Scopus, Web of Science etc. ... , e este índice variará segundo o recurso, en función das fontes sobre as que se calcula.\nO índice h pódese aplicar tamén a revistas, países, grupos de investigación etc.\nAccedemos a Scopus e realizamos a busca por autor/a\nSeleccionamos o autor/a e prememos en "View citation overview"\nNo informe de citas aparece indicado o índice h\nTamén se pode obter o índice h premendo no nome do autor/a\naccedemos ao perfil do autor en Scopus con diversos datos, entre eles o índic h\nAccedemos a Web of Science e realizamos a busca do autor/a por calquera das opcións posibles\nNa páxina de resultados prememos en "Crear informe de citas".\nUn dos datos que proporciona o informe de citas xerado é o índice h do autor/a\nServizo de Google Académico que permite aos autores/as facer un seguemento das citas que reciben. Require ter unha conta de correo de Gmail, crearse un perfil cumprimentando un formulario de rexistro e identificar as publicacións que se teñan en Google Académico.\nElaborado polo Laboratorio de Cibermetría do CSIC a partir dos índices h de autores en Google Scholar .\nPretende medir, a través de Google Scholar, o rendemento da produción académica do profesorado e investigadores/as das universidades públicas españolas de Humanidades e Ciencias Sociais.\nPrograma que permite reunir as citas e calcular distintos indicadores, entre eles o índice h, en base aos datos extraídos de Google Scholar e Microsoft AcademicSearch.\nAdemais de Scopus e Web of Science (se realizamos unha busca por revista), os seguintes recursos proporcionan índice h de revistas.\nObtén os datos de citas das revistas recollidas en Scopus, e entre as métricas que aporta está o índice h.\nProporciona un índice h de cinco anos das revistas incluídas en Google Scholar que publicaron como mínimo 100 artigos e recibiron algunha cita.\nPode buscarse polo título da revistas ou visualizar o ranking de revistas por idioma (100 primeiras do ranhing). A busca por materia só está dispoñible para as publicacións en inglés; para facilitar a identificación do índice h por materias de revistas españolas en Google Scholar Metrics, o grupo de investigación EC3 publica anualmente o seu índice H, o último correspondente a 2011-2015\nElaborado polo grupo EC3, proporciona rankings de revistas de Ciencias Sociais e Humanidades empregando as citas de Google Scholar Metrics. Permite filtrar por áreas ou país, e as listaxes aparecen ordenadas polo índice H5 , aínda que se poden ordenar por outros criterios.\nCitation report and h-index (Web of Science)\nComo localizar as citas


Pasarúas | Bonecalareta.com\npara un desfile inesquecible\nA nosa empresa está especializada na creación e produción de pasarúas e espectáculos de gran formato para desfiles e cabalgatas dos Reis Magos. Nestes momentos dispoñemos dun amplo catálogo de produción propia que podes ver na nosa páxina web.\nDeseño, loxística, coordinación e produción de toda a cabalgata.\nCreación de pasarúas e espectáculos atendendo a unha temática proposta polo cliente e adaptándonos ás súas necesidades.\nPublicidade e Márketing\nDeseñamos, creamos e construímos todo tipo de elementos inchables e de escenografía para campañas de promoción de empresas e institucións públicas.


Alumnos do IES Terra de Turonio presentan o seu proxecto sobre compostaxe “Os supervermes” - ValmiñorTV\nInicioGALEGOAlumnos do IES Terra de Turonio presentan o seu proxecto sobre compostaxe “Os supervermes”\nA escola, nenos e nenas e xente moza son un dos puntais do Plan Revitaliza de compostaxe da Deputación de Pontevedra. Así o manifestaron hoxe a presidenta Carmela Silva e o vicepresidente César Mosquera na inauguración do II Congreso de Educación Ambiental sobre compostaxe para centros de ensino de Pontevedra que se celebrou esta mañá no Pazo da Cultura de Pontevedra e que reúne a máis de 350 escolares de Cambados, Vilaboa, Sanxenxo, Silleda, Pontevedra, Caldas e Gondomar. No acto estiveron tamén o director do Ceida Carlos Vales e o alcalde de Pontevedra, Miguel Anxo Fernández Lores.\nO impulsor do Plan Revitaliza, César Mosquera, comezou a xornada asegurando que “para nós, os gobernantes da Deputación, é unha verdadeira satisfacción poder celebrar este congreso, e o traballo e actividades que hai detrás del”. Lembrou que foron máis de 10.500 nenos e nenas os que traballaron sobre o Plan Revitaliza con obradoiros e charlas grazas ao Centro de Educación e Investigación Ambiental de Galicia (Ceida) e subliñou que a difusión da compostaxe entre escolares “é un dos feitos máis relevantes deste plan, que ten moitas patas e moitos ámbitos, pero este é un dos máis importantes porque supón actuar nas escolas, para o futuro e para o presente, xa que vós sodes presente”.\nVales lembrou que o curso pasado o persoal técnico do Ceida comezou a traballar con centros escolares que estaban adheridos ao Plan Revitaliza, se ben este ano ampliouse o espectro a todos os centros da provincia, estean adscritos ao plan de compostaxe provincial ou non. “Para nós existe unha terceira categoría de elite, que son aqueles centros que traballan de maneira sistemática en conciencia ambiental, que sodes vós”, dixo dirixíndose aos rapaces e rapazas do congreso, a quen definiu como “axentes multiplicadores” das bondades da compostaxe que reciben información, sensibilización, participación e capacitación grazas aos obradoiros desenvolvidos ao longo do curso.\nO rexedor nacionalista fixo fincapé na necesidade de que a parte orgánica do lixo, os biorresiduos, deixen de mesturarse co resto do lixo. “Ten que haber un cambio porque o lixo é responsabilidade dos que o producimos. Hai que aproveitar, compostar para enriquecer o chan, porque o compost é abono para plantar árbores que nos dan froitos, osíxeno, que fixan auga no solo e reteñen tamén o solo ante chuvias torrenciais. É importante que todos coidemos do medio natural e estou agradecido que nenos e nenas da provincia de Pontevedra fagades compostaxe e convenzades aos vosos pais de que aproveiten ao máximo todo para evitar moreas de lixo. Parabéns aos que levan adiante o Plan Revitaliza e agardo que hoxe aprendades moito”, dixo para dar por aberto oficialmente o congreso.\nO proxecto do IES Terra de Turonio de Gondomar: Os supervermes\nO seu proxecto céntrase na vermicompostaxe, incluíndo:\n1. Exploración de ideas previas sobre a produción de residuos e a necesidade de reducir, reutilizar e reciclar.\n2. Recoñecer a compostaxe como un proceso natural de reciclaxe dos residuos orgánicos obtendo un material útil.\n3. Busca de información sobre o proceso levado a cabo polos vermes no proceso da vermicompostaxe.\n4. Deseño, fabricación e posta en marcha dunha vermicomposteira que axeitada ao contexto do alumnado.\n5. Actividades de laboratorio para identificar a anatomía e fisioloxía das miñocas.\n6. Identificación de outros organismos que interveñen no proceso de compostaxe.\n7. Realización da campaña da promoción do uso do vermicomposteira no centro e nas familias: carteis explicativos, tríptico informativo para os fogares e vídeo divulgativo.\n8. Mantemento da vermicompostera e observación do proceso semanalmente con rexistro científico de datos.\n9. Avaliación do traballo realizado.